laion/Wikipedia-Exotic huggingface dataset:
אוטרופיוס הקדוש (המאה ה-3)

אוטרופיוס הקדוש (בצרפתית: Saint Eutrope) היה הבישוף הראשון של הדיוקסיה העתיקה של הקדושים (אנ') ושכן במחוז השראנט הימי בצרפת. על פי המסורת הוא היה רומאי או פרסי, שנשלח להפיץ את תורתו בגאליה על ידי האפיפיור קלמנס הראשון או על ידי האפיפיור פביאנוס יחד עם דיוניסיוס הקדוש. אוטרופיוס חי כנזיר בעיירה סיינט שבצרפת. הוא גרם לבת המושל להתנצר, ובשל כך רוצץ המושל את ראשו ואת ראש ביתו במכת גרזן, והוא מת כמרטיר. ההיסטוריון גרגוריוס מטור מציין את מות הקדושים של אוטרופיוס, אך מציין שלפני שהבישוף פלדיוס הקדוש כתב את סיפורו של אוטרופיוס, אף אחד לא הכיר את אגדת מותו. גם הבישוף והמשורר הלטיני ונאנטיוס פורטונאטוס מציין את אוטרופיוס בין הקדושים. מדיה וקבצים בנושא אוטרופיוס הקדוש בוויקישיתוף אוטרופיוס הקדוש, באתר אנציקלופדיה בריטניקה (באנגלית) אוטרופיוס הקדוש, באתר "Find a Grave" (באנגלית) "Saint Eutropius". Catholic Online. 2009. נבדק ב-7 באפריל 2009. {{cite web}}: (עזרה) "La Rochelle". The Catholic Encyclopedia. 1910. נבדק ב-7 באפריל 2009. {{cite web}}: (עזרה); further information will be found in R Couffon, "Notes sur les cultes de saint Jacques et de saint Eutrope en Bretagne." Memoires de la Société historique de Bretagne, 1968.
על אישים מפורסמים ברומא

על אישים מפורסמים ברומא (לטינית: De viris illustribus urbis Romae; מילולית: על גברים מפורסמים של העיר רומא) הוא חיבור היסטוריוגרפי מהמחצית הראשונה של המאה ה-4. החיבור כולל 86 ביוגרפיות קצרות, שמתחילות בתקופת הקמתה של רומא, מכסות את תקופת המלוכה ואת תקופת הרפובליקה ומסתיימות בתקופת הפרינקיפט של אוגוסטוס קיסר. היצירה ספוגה בתפיסה שאנשים מעצבים את ההיסטוריה. על אף כותרתו, החיבור אינו מתייחס רק לגברים, אלא גם לנשים (קלואליה (Cloelia)), ולא רק לרומאים, אלא גם לאויבים זרים, כמו חניבעל. מחבר היצירה הכרונולוגית הזו אינו ידוע. בעבר היה מקובל שמחברו הוא אורליוס ויקטור, אך ככל הנראה אין זה נכון. כעת ההנחה היא שמדובר במקור היסטורי עצמאי, שאינו תלוי בהיסטוריוגרפיה של טיטוס ליוויוס. Pseudo-Aurelius Victor, De viris illustribus urbis Romae, מהדורת פרנץ פיצ'למאייר, לייפציג: Teubner 1911, באתר forumromanum.org (Corpus Scriptorum Latinorum) INCERTI AVCTORIS LIBER DE VIRIS ILLVSTRIBVS VRBIS ROMAE, באתר thelatinlibrary.com ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
איגוד תעשיית ההקלטות הגרמני

איגוד תעשיית ההקלטות הגרמני (בגרמנית: Bundesverband Musikindustrie; באנגלית: Federal Music Industry Association ובקיצור: BVMI) הוא ארגון העוקב אחר כמעט כל ההיבטים של ענף ההקלטות בגרמניה. האיגוד הוקם בשנת 1975. דיטר גורני הוא המנכ"ל והיו"ר של איגוד תעשיית ההקלטות הגרמני מאז שנת 2009. איגוד תעשיית ההקלטות הגרמני מעניק תעודות זהב, פלטינה ויהלום על מכירות של סינגלים, אלבומים ואלבומי וידאו: איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של BVMI איגוד תעשיית ההקלטות הגרמני, ברשת החברתית פייסבוק איגוד תעשיית ההקלטות הגרמני, ברשת החברתית אקס (טוויטר) איגוד תעשיית ההקלטות הגרמני, ברשת החברתית אינסטגרם איגוד תעשיית ההקלטות הגרמני, ברשת החברתית LinkedIn Bundesverband Musikindustrie: Aufgaben + Ziele, web.archive.org, ‏4 באפריל 2010 Bundesverband Musikindustrie: Aufgaben + Ziele, web.archive.org, ‏4 באפריל 2010 Bundesverband Musikindustrie: Dieter Gorny als Vorstandsvorsitzender des BVMI bestätigt, web.archive.org, ‏16 באוגוסט 2010 "Neuer DIAMOND AWARD für die erfolgreichsten Singles und Alben in Deutschland" (בגרמנית). Bundesverband Musikindstie. אורכב מ-המקור ב-2014-06-26. נבדק ב-2014-05-15.
פרס פול סלבין

פרס גילדת הכותבים של אמריקה ע"ש פול סלבין (באנגלית: Paul Selvin Award) הוא פרס המוענק מדי שנה על ידי גילדת הכותבים של אמריקה (אנ') במסגרת טקס הענקת פרס גילדת הכותבים של אמריקה. הפרס מוענק לזכרו של פול סלבין, שהיה היועץ הראשי והמשפטי של גילדת הכותבים של אמריקה במשך 25 שנים. הפרס מוענק לתסריט שמגלם בצורה הטובה ביותר את רוח הזכויות והחירויות החוקתיות והאזרחיות אשר הכרחיות להישרדותם של סופרים חופשיים בכל מקום ולהגנתם, כפי שפול סלבין הקפיד בחייו המקצועיים. הפרס הוענק ברציפות משנת 1990, למעט שנת 2007, בה לא הוענק הפרס. הפרס הוענק ל-18 סרטי קולנוע, שמונה סרטי טלוויזיה, שני פרקים בודדים של סדרות טלוויזיה, מיני-סדרה אחת וסרט דוקומנטרי אחד. הוא מעולם לא הוענק פעמיים לאדם אחד. שנת יציאת הסרט, הפרס הוענק בשנה העוקבת ביאטריס ורהובן, צ'ארלס רנדולף יזכה בפרס פול סלבין על סרטו "פצצה", באתר thewrap, ‏15 בינואר 2020 "Archived copy" (PDF). נבדק ב-2014-01-15. "The Paul Selvin Award". Writers Guild Awards. נבדק ב-22 בפברואר 2019. {{cite web}}: (עזרה)
Fly (אלבום של דיקסי צ'יקס)

Fly (בעברית: לעוף) הוא אלבומה החמישי של להקת הקאנטרי האמריקאית דיקסי צ'יקס. האלבום יצא לאור ב-31 באוגוסט 1999, על ידי חברת התקליטים מונמנט רקודס. הסינגל הראשון מתוך האלבום "Ready to Run", הפך ללהיט, תוך שהגיע למקום השני במצעד שירי הקאנטרי. עם יציאתו נכנס האלבום אל המקום הראשון במצעד הבילבורד 200. האלבום זכה להצלחה אדירה בארצות הברית כאשר הגיע למקום הראשון במצעד הרשמי של המדינה, תוך שנמכר בלמעלה מ-11 מיליון עותקים במדינה, מה שזיכה את האלבום למעמד יהלום וכניסתו לרשימת האלבומים הנמכרים ביותר בארצות הברית. כמו כן, הגיע האלבום אל המקום הראשון במצעד אלבומי הקאנטרי של בילבורד. מתוך אלבום יצאו 8 סינגלים שהבולטים ביניהם היו: "Goodbye Earl" אשר הגיע למקום ה-19 בארצות הברית, "Ready to Run" אשר יצא כסינגל הראשון מהאלבום והגיע למקום השני במצעד שירי הקאנטרי האמריקאי ו-"Cowboy Take Me Away" אשר הגיע למקום הראשון במצעד שירי הקאנטרי האמריקאי. בנוסף, גם באלבום יש את השיר "Sin Wagon" אשר הצליח להגיע למקום ה-52 במצעד שירי הקאנטרי האמריקאי מבלי לצאת כסינגל. בנוסף להצלחתו המסחרית האלבום זכה ב-2 פרסי גראמי ביניהם בקטגוריית "אלבום הקאנטרי של השנה" והיה מועמד ל-2 פרסים נוספים בקטגוריית "אלבום השנה" ו"שיר הקאנטרי של השנה" על "Ready to Run". בנוסף להצלחתו בארצות הברית האלבום זכה להצלחה גם בקנדה כאשר הגיע שם למקום הראשון ולמעמד פלטינה משולשת. באוסטרליה הגיע למעמד פלטינה גם. האלבום זכה לביקורות חיוביות ברובו. מידע על האלבום Fly באתר MusicBrainz האלבום Fly באתר Discogs Dixie Chicks - Fly, Discogs (באנגלית) Dixie Chicks, Billboard Week Ending Oct. 27, 2013. Albums: Katy Perry Takes Female Record, yahoo.com (באנגלית) ARIA Charts - Accreditations - 2003 Albums, www.aria.com.au Gold & Platinum, RIAA (באנגלית) "British album certifications – Dixie Chicks – Fly". British Phonographic Industry. Select albums in the Format field. Select Silver in the Certification field. Type Fly in the "Search BPI Awards" field and then press Enter. Schaut euch mal dieses Dokument an!, directupload.net - Zeigen Sie Ihre Bilder (בגרמנית) Gold/Platinum, Music Canada (באנגלית)
Gaslighter

Gaslighter הוא אלבום האולפן השמיני של להקת הקאנטרי האמריקאית דה צ'יקס. האלבום יצא לאור ב-17 ביולי 2020, על ידי חברת התקליטים האמריקאית קולומביה רקורדס. מתוך האלבום יצאו ארבעה סינגלים: "Gaslighter",‏ "Julianna Calm Down",‏ "March March" ו-"Sleep at Night". זהו אלבומה הראשון של הלהקה מזה 14 שנים. הלהקה החלה לרמוז על אלבום חדש כבר ביוני 2018, כאשר סולנית הלהקה נטלי מיינס העלתה לחשבון האינסטגרם שלה תמונות מתוך אולפן הקלטות. בהמשך גם שתי חברות הלהקה האחרות פרסמו רמזים אודות יציאת האלבום עד שהשלושה העלו סרטון בו הן אומרות: "דיקסי צ'יקס, אלבום!" ובתגובה לסרטון המפיק ג'ק אנטונוף כתב "יום אחד". בספטמבר 2019, נחשף שם האלבום במהלך פודקאסט של מיינס. מיינס אמרה כי האלבום תוכנן להיות במקור אלבום פשוט כמו אלבום אוסף כדי לעמוד בהסכם שלהם עם סוני מיוזיק אך לאחר גירושיה מיינס אמרה כי נחתה עליה השראה לכתוב שירים חדשים. "כשהתחלתי להתגרש, היה לי הרבה מה לומר, כך שזה הצית אותי להיות מוכנה [להכין מוזיקה חדשה]. כתיבת שירים זה דבר שממש קשה לי, ואני חושבת שבמשך שנים רבות לא עשיתי זאת. אני לא רוצה לנתח את חיי או את מערכת היחסים שלי. פשוט פתאום הרגשתי מסורה לזה למרות שלא הייתי מוכנה להיפתח ככה." "Gaslighter" - יצא לאור ב-4 במרץ 2020, כסינגל הראשון מתוך האלבום. עם יציאתו נכנס השיר אל המקום השביעי במצעד שירי הקאנטרי. "Julianna Calm Down" - יצא לאור ב-30 באפריל 2020, כסינגל השני מתוך האלבום. "March March" - יצא לאור ב-25 ביוני 2020, כסינגל השלישי מתוך האלבום. "Sleep at Night" - יצא לאור ב-17 ביולי 2020, כסינגל הרביעי מתוך האלבום. מידע על האלבום Gaslighter באתר MusicBrainz האלבום Gaslighter באתר Discogs האלבום Gaslighter באתר ספוטיפיי Dixie Chicks - Gaslighter, Discogs (באנגלית) Country Songs Top 40 Australian Airplay Chart, countrysongschart.com.au
Playlist: The Very Best of Dixie Chicks

Playlist: The Very Best of Dixie Chicks (בעברית: רשימת שירים: הטוב ביותר של דיקסי צ'יקס) הוא אלבום אוסף של להקת הקאנטרי האמריקאית דיקסי צ'יקס. אלבום האוסף יצא לאור ב-1 ביוני 2010, בארצות הברית בחברת הבת של סוני מיוזיק קולומביה נאשוויל כחלק מהפרויקט של סוני "Playlist series". אלבום האוסף מכיל בתוכו אוסף של 12 שירים אשר נבחרו על ידי הלהקה עצמה. על מנת לקדם את אלבום האוסף, שימשו כמופע פתיחה בסיבוב ההופעות של להקת האיגלס באותה השנה. בשנת 2012, הוא הופץ מחדש בשם Wide Open Spaces: The Collection על ידי סוני מיוזיק. באלבום האוסף נכלל הלהיט שלהן "Cowboy Take Me Away", אשר כבש את פסגת מצעד שירי הקאנטרי. אלבום קיבל ביקורות חיוביות מרוב מבקרי המוזיקה בעיקר על בחירת השירים. סטיבן תומאס ארלוויין מ-"AllMusic" נתן לאלבום ציון של 4 מתוך 5 כוכבים וכתב: "הרצועות נבחרו בקפידה ונראה כי מדובר באוסף ייצוגי ממש טוב". מאט ביורק מ-"Roughstock" נתן ציון של 3 וחצי מתוך 5 כוכבים וכתב "האוסף הוא ייצוג נהדר שמראה את מי שהן כאמניות". מידע על האלבום Playlist: The Very Best of Dixie Chicks באתר MusicBrainz האלבום Playlist: The Very Best of Dixie Chicks באתר Discogs קאנטרי, קאנטרי-פופ, בלוגראס, קאנטרי-אלרטנטיב Dixie Chicks - Playlist: The Very Best Of Dixie Chicks, Discogs (באנגלית) Dixie Chicks, Billboard
צבי פכטהולט

צבי פכטהולט (1 בנובמבר 1874 – 23 במאי 1958) היה מראשוני תושבי תל אביב ובוניה. נולד בדרוהוביץ', מזרח גליציה, י"א בחשוון תרל"ה (1 בנובמבר 1874) לבן-ציון הלוי (ממשפחת האדמו"ר ר' יצחק אייזיק מז'ידאצ'וב ושושלת של רבנים ושוחטים) ולבינה בת צבי הלוי זינגר מדרוהוביץ. למד בחדרים ובישיבת דרוהוביץ' מפי הרב יוסף זינגר והשתלם בהשכלה ומדעים מפי מורים פרטיים. למד את מלאכת הבנאות בקורס של הפוליטכניון בלבוב וקיבל בשנת 1898 תעודת בנאי-אומן מטעם שלטון המחוז בסמבור. בשנת 1898 נשא לאשה את שרה בת יהודה איגלר מכפר קלינוף, מחוז סאמביר. התיישב בסאמביר ועסק בקבלנות-בנין. בנה הרבה בנייני מגורים ותעשייה. היה פעיל בעבודה ציבורית וציונית יחד עם הד"ר פ. רוטנשטרייך במשך 25 שנה, השתתף באספה ציונית בסאמבור בה הופיע הד"ר הרצל. היה חבר בהרבה וועדים ציבוריים ובמשך 11 שנה יו"ר אגודת בעלי-המלאכה "יד חרוצים". בזמן מלחמת העולם הראשונה, בימי הכבוש הרוסי השתתף כחבר פעיל בוועד ההצלה ועזרה לפליטים ביחד עם ד"ר פ. רוטנשטרייך, אברהם גולדברג, אברהם שור וב"צ טילמן ושקד בטפול בחולים היהודים באזרחים ובצבא בהגשת עזרה רפואית וגם בבירור זהותם בזמן פטירתם לשם התרת עגונות. בימי שלטון האוקראינים אחרי התפוררות אוסטריה והמהפכה ברוסיה, השתתף בחבר ועד הקהילה וחבר המועצה הלאומית היהודית לגליציה המזרחית בהנהלתו של ד"ר פ. רוטנשטרייך. ב-1920 עלה ארצה והשתקע בתל אביב. המשיך בעבודתו כקבלן-בנין והקים במשך הזמן למעלה ממאתיים בניינים (בניני מגורים וחרושת ובניינים ציבוריים וממשלתיים). בין הבניינים שהקים: בית-ההסגר (קרנטין) בעג'מי שביפו, מועדון הציונים הכלליים, בית הסוכנים, פסז' פינסקר, בית הכנסת ברחוב בוגרשוב, בית היתומים ע"ש בלובשטיין ברמת גן על מגרשה של משפחת דבורקין שנדבה למוסד (אותו בנה בהתנדבות), חלק מבית מושב זקנים ברחוב אלנבי (בהתנדבות), בית תלמוד תורה ברחוב המליץ, ועוד. השתתף ביסוד שכונת נורדיה ("מחוסרי דירות"), נבחר למועצה הראשונה והשנייה של עירית תל אביב מטעם מפלגה שכונתית בשם "הסתדרות השכנים", היה שופט עירוני בתל אביב החל מ-1932 שופט בבית משפט השלום העברי, חבר מועצת מושב זקנים ברחוב אלנבי למעלה מ-15 שנה, חבר הנהלת בית היתומים ע"ש א. ל. בלובשטיין ויו"ר ועדת הבניין, יו"ר מועצת בנק למלאכה החל משנת 1928, פעיל בהנהגת מרכז בעלי מלאכה במשך כל הזמן, נשיא הכבוד של ארגון קבלני הבניין בת"א, נשיא הכבוד של אגודת גמילות חסדים ע"ש ר' יצחק אוסטרובסקי ליד בית הכנסת שברחוב בוגרשוב, היה יו"ר הנהלת בית אינוולידים בת"א במשך 3 שנים, חבר בוועד העזרה ליד אגודת העיוורים "ששת", ביחד עם השופט אליהו מני והעו"ד מ. גורודיסקי, והיה חבר וועד הקהילה העברית של ת"א-יפו במשך 8 שנים עד מיזוגה עם עירית תל אביב. בשנות מלחמת העולם השנייה היה פעיל במשמר האזרחי. היה במשך 12 שנה חבר הנהלת האגודה לעזרת חולי-רוח ובית-המרפא שלה בבני-ברק. חבר פעיל בלשכת הכוכב מס' 13 של הבונים החופשיים ובלשכת "שמעון רוקח" של בני ברית. נפטר ביום ד' סיון תשי"ח נקבר בבית העלמין טרומפלדור בתל אביב. דני רכט, בית האינוולידים / בית הכנסת מרמורק, באתר האנציקלופדיה העירונית "תל.אביב.פדיה" דוד תדהר (עורך), "צבי פכטהולט", באנציקלופדיה לחלוצי הישוב ובוניו, כרך ג (1949), עמ' 1173 הצעות מחירים מאת הקבלן צבי פכטהולט, באתר הארכיון הציוני, ‏1934 מודעת בחירות להתאחדות מרכז בעלי מלאכה, באתר הספרייה הלאומית רשימה - התאחדות - מרכז בעלי המלאכה, באתר הספרייה הלאומית RoseF IGRA, צבי פכטהולט, באתר BillionGraves, ‏11 באפריל 2014
אלברטו משען

אלברטו משען הלבינגר (בספרדית: Alberto Michán Halbinger;‏ נולד ב-2 בדצמבר 1978) הוא רוכב סוסים תחרותי ממוצא יהודי-מקסיקני, ייצג את מקסיקו במשחקים האולימפיים וסיים במקום חמישי בתחרות הקפיצות האישית (לונדון 2012). משנת 2018 הוא מייצג את ישראל בתחרויות רכיבה. משען נולד וגדל במקסיקו סיטי, בן למשפחה יהודית ממקסיקו. הוא החל לרכב על סוסים בגיל 5 ובגיל 11 החל להשתתף בתחרויות. באליפות העולם ברכיבת סוסים שנערכה באאכן, גרמניה בשנת 2006 סיים משען עם הסוסה לוויטה במקום 67 בתחרות הקפיצות האישית ובמקום 19 בתחרות הקפיצות הקבוצתית. באולימפיאדת בייג'ינג (2008) ביחד עם הסוסה לוויטה הוא סיים במקום 28 בתחרות הקפיצות האישית ובמקום תשיעי בתחרות הקפיצות הקבוצתית. במשחקים הפאן-אמריקאים שנערכה בגוודלחרה, מקסיקו בשנת 2011 ביחד עם הסוסה רוזליה לה סילה זכה משען במדליית ארד בתחרות הקפיצות הקבוצתית וסיים במקום חמישי בתחרות הקפיצות האישית. באולימפיאדת לונדון (2012) ביחד עם רוזליה לה סילה סיים משען במקום חמישי בתחרות הקפיצות האישית ובמקום תשיעי בתחרות הקפיצות הקבוצתית. במכביה השמונה עשרה שנערכה בשנת 2013 השתתף משען ביחד עם אחיו בתחרות קפיצות סוסים. באליפות העולם ברכיבת סוסים שנערכה בקן, צרפת בשנת 2014 ביחד עם הסוסה קרוסו לה סילה הוא סיים במקום 63 בתחרות הקפיצות האישית ובמקום 22 בתחרות הקפיצות הקבוצתית. בשנת 2016 עלה לישראל וחיכה כשנתיים עד שיוכל לייצג את ישראל בתחרות קפיצות סוסים. בתחרות שנערכה ברוסיה סיימה נבחרת ישראל במקום שמיני ובכך קבעה כי ישראל תיוצג בפעם הראשונה באולימפיאדה (טוקיו 2020) בענף זה. משען ייצג את ישראל באולימפיאדת טוקיו (2020), אך הודח מהתחרות לאחר שנפל מסוסו. מדיה וקבצים בנושא אלברטו משען בוויקישיתוף אלברטו משען, ברשת החברתית פייסבוק אלברטו משען, ברשת החברתית אינסטגרם אלברטו משען, באתר olympedia.org אלברטו משען, באתר פדרציית הרכיבה הבין-לאומית אורן אהרוני, על הסוסה: העולה ממקסיקו שחולם על מדליה אולימפית, באתר ynet, 20 במרץ 2020 בונד עלתה לגמר מהמקום ה-3, משען נפל מהסוס, באתר ONE‏, 3 באוגוסט 2021
מולומדיקינה כירוניס

המולומדיקינה כירוניס (Mulomedicina Chironis; מילולית: "רפואה לפרדות של כירון") היא מסה רפואית שנכתבה בלטינית במאה ה-4, בנושא תרופה לטיפול בסוסים. שמו של המחבר מצוין כאדם בשם כירון קנטאורוס, שלבטח לא היה שמו האמיתי של הסופר, אלא ככל הנראה שם בדוי שנון. החיבור הוא אוסף המשקף כתבים מתקופות שונות. הוא מפרט מספר מקורות: קולומלה, גרגיליוס מרטיאליס (אנ') (המחצית ה-1 של המאה ה-3 לספירה), קאטו הזקן, אפסירטוס, וגם כמה כתבים אנונימיים ואבודים. הספר אינו תרגום לטקסטים הווטרינריים היווניים, מה שמכונה היפיאטריקה (אנ'), אף כי אין להכחיש שהטקסטים מועילים להבנת ה"מולומדיקינה". "מולומדיקינה כירוניס" הוא המקור העיקרי עבור החיבור Mulomedicina של וגטיוס. אותו וגטיוס אומר במקום מסוים בחיבורו (ספר 1, פרולוג 3–4): "על אף הטיפול שלהם, כירון ואפסירטוס לא נשמעים טוב בשל הבעתם הגרועה ושיבוש הסגנון שלהם". נותרו שני כתבי יד המכילים את ה-Mulomedicina Chironis. כתב היד הראשון, CLM 243 מהמאה ה-15, נמצא בשנת 1885 בספריית מדינת בוואריה במינכן על ידי וילהלם מאייר (אנ'). כתב היד השני, D III 34, המתוארך לשנת 1495, התגלה בשנת 1988 בספריית אוניברסיטת בזל (אנ') על ידי ורנר זאקמן. בחיבור ישנה עדות לחשיבות המתמשכת המקושרת ליתרונות הרפואיים של "הביטומן של (ארץ) יהודה", כמו גם של צמח "האפרסמון של יהודה". מנחם שטרן - M. Stern, Greek and Latin Authors on Jews and Judaism, Vol. II: CXLV. Mulomedicina Chironis, p. 647 Mulomedicina Chironis, 193, 796 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
כריס גיר

כריסטופר ויליאם "כריס" גיר (באנגלית: Christopher William "Chris" Geere; נולד ב-18 במרץ 1981) הוא שחקן אנגלי. הוא ידוע בעיקר מהופעתו בתפקיד ג'ימי שייב-אוברלי בסדרה הקומית "הכי גרועים שיש" של ערוץ FXX, ובתפקיד רוג'ר קליפורד בסרט "פוקימון: הבלש פיקאצ'ו" משנת 2019. גיר נולד בקיימברידג' שבקיימברידג'שייר, אנגליה, הממלכה המאוחדת. הוא שיחק בתפקיד מאט וילדינג בסדרת הדרמה של ה-BBC "דרך ווטרלו". בינואר 2009, עם תחילת שידור העונה הרביעית של הסדרה, הודיע גיר שלא יחזור לשחק בעונה החמישית. בשנים 2014–2019 כיכב בסדרה הקומית של רשת FX/FXX "הכי גרועים שיש", לצדה של איה קאש. ב-2019 שיחק בתפקיד רוג'ר קליפורד בסרט הפנטזיה הקומית "פוקימון: הבלש פיקאצ'ו" לצדם של ג'אסטיס סמית' וראיין ריינולדס. ב-2010 התחתן גיר עם הזמרת-יוצרת והפסנתרנית ג'ניפר סאודון. ב-2012 נולד להם בן. כריס גיר, ברשת החברתית אקס (טוויטר) כריס גיר, ברשת החברתית אינסטגרם כריס גיר, במסד הנתונים הקולנועיים IMDb (באנגלית) כריס גיר, באתר AllMovie (באנגלית) כריס גיר, במסד הנתונים הקולנועיים KinoPoisk (ברוסית) "BBC - Press Office - Waterloo Road series three: Chris Geere plays Matt Wilding". www.bbc.co.uk. 4 באוקטובר 2007. נבדק ב-15 בנובמבר 2018. {{cite web}}: (עזרה) "Waterloo Road Interview". אורכב מ-המקור ב-1 בפברואר 2009. נבדק ב-2 בפברואר 2009. {{cite web}}: (עזרה) Schwartz, Ryan (28 ביוני 2017). "You're the Worst Season 4, Better Things Season 2 Get Premiere Dates". TVLine. נבדק ב-28 ביוני 2017. {{cite web}}: (עזרה) Holland, Patrick (11 במאי 2019). "You're the Worst star Chris Geere talks Detective Pikachu and wanting to be Doctor Who". Cnet. {{cite web}}: (עזרה) McKeegan, Alice (23 בינואר 2013). "Waterloo Road star and his wife backs 'breast is best' bid". Manchester Evening News. נבדק ב-11 בספטמבר 2015. {{cite news}}: (עזרה)
פלגוניוס

פלגוניוס סלונינוס (Pelagonius Saloninus) היה רופא וטרינרי רומאי במחצית השנייה של המאה ה-4 לספירה, וסופר לטיני בעל השפעה על רפואה וטרינרית, בעיקר על סוסים. פלגוניוס כתב את החיבור Ars Veterinaria ("על אמנות הוטרינריה"), אחד הראשונים בלטינית על רפואת סוסים. קדם לו במעט החיבור מולומדיקינה כירוניס. החיבור של פלגוניוס נשמר, למעט פער גדול שנוצר בשל אבדן דפים בכתב היד החשוב ביותר, רק בגרסה שנערכה על ידי עורך מאוחר יותר. בגרסה זו החיבור מורכב כמעט כולו ממרשמים והוא מנוסח בצורת מכתבים; כל פרק מכוון לנמען ספציפי ועוסק במחלה יחידה. פלגוניוס צבר את הידע שלו ממקורות לטיניים ויווניים. אחד המקורות שלו היה קולומלה; לא ברור אם השתמש בניסיון שלו עצמו. הוא התוודע לדת הפגנית, במיוחד לפולחן השמש. התרופות שהמליץ עליהן כוללות גם לחשים, כמקובל ברפואה העתיקה. פלגוניוס הוא אחד המחברים הרבים שיצירותיהם נאספו ונשמרו בהיפיאטריקה (Hippiatrica). שרידי הטקסטים שלו עדיין קיימים בלטינית וביוונית. חיבורו שימש את מרקלוס אמפיריקוס (אנ') ואת וגטיוס. בחיבור נזכרים, בין היתר, היתרונות הרפואיים של "הביטומן של (ארץ) יהודה" ושל "אבן שלמה". מדיה וקבצים בנושא פלגוניוס בוויקישיתוף Pelagonii Artis Veterinariae quae extant. Recensuit praefatus, commentatus est Maximilianus Ihm, 1892 (בלטינית) Artis Veterinariae (פרקים 1–17), תרגום חופשי של מהדורת Maximilianus Ihm‏ (1892) בויקיטקסט באנגלית מנחם שטרן - M. Stern, Greek and Latin Authors on Jews and Judaism, Vol. II: CXLVI. Pelagonius, p. 648 Ars Veterinaria, 194, 338, 340, 491; 451 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סלאמיברסרי XVII

סלאמיברסרי XVII היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-7 ביולי 2019, באולם ג'ילי'ס דאלאס שבדאלאס, טקסס. האירוע היה האירוע ה-15 בסדרת אירועי סלאמיברסרי. שמונה קרבות התנהלו באירוע. בקרב המרכזי, סמי קאליהן ניצח את טסה בלנצ'רד בקרב בין מגדרי. באירוע Rebellion, הארגון Impact Wrestling הודיע על תאריך לאירוע הסלאמיברסרי XVII, אך לא על אולם שיקיים את האירוע. ב-14 במאי 2019, הארגון הודיע שהאירוע ייערך באולם ג'ילי'ס דאלאס שבדאלאס, טקסס. האירוע כלל קרבות שנבעו מעלילות מתוסרטות מתוכניות Impact Wrestling. סלאמיברסרי XVII, במסד הנתונים הקולנועיים IMDb (באנגלית) דאלאס תארח את אירוע ה-סלאמיברסרי החמישה עשר אירוע הסלאמיברסרי XVII ייערך ב-7 ביולי
איגוד תעשיית ההקלטות הפולני

איגוד תעשיית ההקלטות הפולני (בפולנית: Związek Producentów Audio-Video; באנגלית: Polish Society of the Phonographic Industry ובקיצור: ZPAV) הוא ארגון העוקב אחר כמעט כל ההיבטים של ענף ההקלטות בפולין. האיגוד הוקם ב-11 ביולי 1991. אנדז'יי פוצ'ינסקי הוא היו"ר של איגוד תעשיית ההקלטות הפולני. איגוד תעשיית ההקלטות הפולני מעניק תעודות זהב, פלטינה ויהלום על מכירות של סינגלים, אלבומים ואלבומי וידאו (המספרים בסוגריים היו בתוקף להקלטות עד לשנת 2005): מוענקות גם תעודות פלטינום מוכפלות, עד להגעה לרמת "יהלום" (למשל אלבום של אגניישקה חילינסקה זכה לדרגת פלטינה*3 כאשר עבר 60,000 מכירות). איגוד תעשיית ההקלטות האמריקאי איגוד תעשיית ההקלטות הבריטי מדיה וקבצים בנושא איגוד תעשיית ההקלטות הפולני בוויקישיתוף אתר האינטרנט הרשמי של ZPAV Bundesverband Musikindustrie: Aufgaben + Ziele, web.archive.org, ‏4 באפריל 2010
מיכאל שטיגליץ

מיכאל שטיגליץ (7 בספטמבר 1948 – 20 בנובמבר 1996) היה קצין צה"ל בדרגת אלוף-משנה. שימש כנספח צה"ל ברוסיה, ופיקד על גדוד תותחנים 411 באגד ארטילרי 282 ועוצבת אדירים. מיכאל שטיגליץ נולד בברית המועצות לסבטלנה וסמיון ב-1948. בברית המועצות סיים את התואר השני בארכאולוגיה ובהיסטוריה. ב-1973 עלה לישראל, אחרי מאבק עם השלטונות הסובייטים על זכותו לעלייה. בנובמבר 1974 התגייס לצה"ל כשהוא בן 26 ושובץ בחיל התותחנים. עבר הכשרה כלוחם ובשנת 1978 עבר קורס קציני מילואים. ביוני 1980 חזר לשירות הקבע ושירת במגוון תפקידי פיקוד והדרכה. בין השנים 1986–1987 פיקד על גדוד קרן (411) השייך לאגד ארטילרי 282. בשנת 1988 יצא לקורס קציני תותחנים מתקדם בארצות הברית. בין השנים 1991–1993 פיקד על עוצבת אדירים. בין השנים 1992–1996 שימש כנספח צה"ל ברוסיה. לאחר מכך השתחרר מן השירות בדרגת אלוף-משנה. ב-17 בנובמבר 1996 התנדב לשירות מילואים, כדי לשמש מלווה למשלחת נציגים מאקדמיית "פרונזה" ברוסיה, אשר ביקרה בישראל. ב-20 בנובמבר 1996 נפטר מדום לב והוא בן 48. הובא למנוחות בבית הקברות הצבאי בהר הרצל. בשנת 1980 התחתן עם אניטה ונולדו להם שני בנים, דניאל צבי ואבינועם משה. בני הזוג התגרשו בהמשך. אחותו של מיכאל שטיגליץ היא אביטל שרנסקי, אשתו של נתן שרנסקי. קורות החיים של מיכאל שטיגליץ, באתר "יזכור" של משרד הביטחון אל"ם מיכאל שטיגליץ באתר חיל התותחנים ועמותת יד לתותחנים
ריקו נאסטי

מריה-ססיליה סימון קלי (באנגלית: Maria-Cecilia Simone Kelly; נולדה ב-7 במאי 1997), ידועה בשם הבמה ריקו נאסטי (Rico Nasty), היא ראפרית, פזמונאית ומפיקה מוזיקלית אמריקאית. סינגל הפריצה שלה "Smack a Bitch", יצא לאור בשנת 2018 וזכה להצלחה בטיקטוק. ב-2014, כשהייתה בכיתה י"א, הוציאה לאור את המיקסטייפ הראשון שלה, Summer's Eve. לאחר שסיימה את לימודיה בתיכון, החלה להתמקד בקריירת המוזיקה שלה והוציאה לאור שני מיקסטייפים ב-2016, The Rico Story ו-Sugar Trap. שני המיקסטייפים זכו לתשומת לב בולטת מצד התקשורת והקהל הרחב. ביוני 2018, חתמה קלי בחברת התקליטים אטלנטיק רקורדס והוציאה לאור את המיקסטייפ הרביעי שלה, Nasty. בינואר 2019, התארחה בלהיטה של הראפרית דוג'ה קאט, "Tia Tamera". באפריל 2019, הוציאה יחד עם המפיק קני ביטס מיקסטייפ משותף בשם Anger Management. האלבום זכה לביקורת חיובית ממגזין רולינג סטון. בשנת 2020 היא הוציאה את האלבום הראשון "Nightmare Vacation". 2014: Summer's Eve 2016: The Rico Story 2016: Sugar Trap 2017: Tales of Tacobella 2017: Sugar Trap 2 2018: Nasty 2019: Anger Management (עם קני ביטס) מדיה וקבצים בנושא ריקו נאסטי בוויקישיתוף אתר האינטרנט הרשמי של ריקו נאסטי ריקו נאסטי, ברשת החברתית פייסבוק ריקו נאסטי, ברשת החברתית אקס (טוויטר) ריקו נאסטי, ברשת החברתית אינסטגרם ריקו נאסטי, ברשת החברתית טיקטוק ריקו נאסטי, סרטונים בערוץ היוטיוב ריקו נאסטי, במסד הנתונים הקולנועיים IMDb (באנגלית) ריקו נאסטי, באתר אפל מיוזיק (באנגלית) ריקו נאסטי, באתר ספוטיפיי ריקו נאסטי, באתר סאונדקלאוד (באנגלית) ריקו נאסטי, באתר AllMusic (באנגלית) ריקו נאסטי, באתר MusicBrainz (באנגלית) ריקו נאסטי, באתר דיזר ריקו נאסטי, באתר Discogs (באנגלית) Bailey Richards, Entertainment Editor, Mayfest announces Rico Nasty for Digital Dillo 2020, North by Northwestern, ‏2020-05-27 (באנגלית) Lindsey India, Rico Nasty Signs to Atlantic Records - XXL, XXL Mag (באנגלית) Doja Cat & Rico Nasty 'Tia Tamera' Video: Watch, Billboard, ‏2019-02-21 Danny Schwartz, Danny Schwartz, Rico Nasty and Kenny Beats' 'Anger Management' Is a Thrilling Primal Scream, Rolling Stone, ‏2019-05-06 (באנגלית)